ddrg/super_eurlex huggingface dataset:
„Abd Al-Rahman Ould Muhammad Al- Husayn Ould Muhammad Salim [alias a) Abdarrahmane ould Mohamed el Houcein ould Mohamed Salem, b) Yunis al-Mauritani, c) Younis al-Mauritani, d) Sheikh Yunis al-Mauritani, e) Shaykh Yunis the Mauritanian, f) Salih the Mauritanian, g) Mohamed Salem, h) Youssef Ould Abdel Jelil, i) El Hadj Ould Abdel Ghader, j) Abdel Khader, k) Abou Souleimane, l) Chingheity]. Dátum narodenia: približne 1981. Miesto narodenia: Saudská Arábia. Štátna príslušnosť: Mauritánia. Ďalšie informácie: a) vysoko postavený vodca siete al-Káida so sídlom v Pakistane, spájaný tiež s organizáciou al-Káida v islamskom Maghrebe; b) hľadaný mauretánskymi orgánmi. Dátum zaradenia do zoznamu podľa článku 2a ods. 4 písm. b): 15.9.2011.“
(4)

Od polovice júla 2011 japonské orgány informujú Komisiu o zisteniach vysokých hladín cézia u hovädzieho dobytka chovaného v rozličných prefektúrach v Japonsku. Keďže dovoz hovädzieho mäsa z Japonska do EÚ nie je povolený z veterinárnych dôvodov a z dôvodov ochrany verejného zdravia, ktoré sa netýkajú rádioaktivity, tieto zistenia nemajú vplyv na európskeho spotrebiteľa. Takisto sa nedávno zistilo, že nové/ďalšie potravinárske produkty obsahujú hladiny rádioaktivity prekračujúce maximálne hladiny. Tieto zistenia, ako aj skutočnosť, že sa nové/iné poľnohospodárske/záhradné plodiny pestujú a zbierajú/žnú v kontaminovanej zóne, poskytujú dôkaz o tom, že je primerané ponechať v platnosti súčasné opatrenia aj po 30. septembri 2011. Je preto vhodné pokračovať vo vykonávaní tohto nariadenia do 31. decembra 2011 namiesto do 30. septembra 2011, ako sa pôvodne plánovalo. Zásada každomesačného preverovania vykonávania nariadenia sa uplatňuje aj naďalej.
Fares Mohammed Mana’a (alias: a) Faris Mana’a, b) Fares Mohammed Manaa)

Dátum narodenia: 8. februára 1965. Miesto narodenia: Sadah, Jemen. Číslo cestovného pasu: 00514146; miesto vydania: Saná, Jemen. Číslo preukazu totožnosti: 1417576; miesto vydania: Al-Amana, Jemen; dátum vydania: 7. januára 1996. Dátum označenia zo strany OSN: 12. apríla 2010.

FARES MOHAMMED MANA’A priamo alebo nepriamo dodáva, predáva alebo prenáša do Somálska zbrane alebo súvisiaci materiál v rozpore so zbrojným embargom. Mana’a je známy ako nelegálny obchodník so zbraňami. V októbri 2009 vydala jemenská vláda ako súčasť úsilia o zastavenie prílevu zbraní do krajiny, v ktorej je ich údajne viac ako obyvateľov, čierny zoznam priekupníkov zbraní, na ktorého čele bol práve Mana’a. „Faris Manaa je významným pašerákom zbraní, a to sa dobre vie,“ napísal v júni 2009 americký novinár, komentátor pre Jemen, autor polročnej správy o krajine a prispievateľ do publikácií vydávaných vydavateľstvom Jane’s Information Group. V článku v novinách Yemen Times z decembra 2007 sa označuje ako „šejk Fares Mohammed Mana’a, priekupník zbraní.“ V článku v tých istých novinách z januára 2008 sa o ňom píše ako o „šejkovi Fares Mana’a, obchodníkovi so zbraňami.“

V polovici roku 2008 Jemen aj naďalej slúži ako uzol pre nelegálne zásielky zbraní do Afrického rohu, najmä lodné zásielky zbraní do Somálska. Podľa nepotvrdených správ Faris Mana’a niekoľkokrát na týchto zásielkach participoval. V roku 2004 sa Mana’a angažoval v zákazkách týkajúcich sa zbraní z východnej Európy údajne smerujúcich k somálskym bojovníkom. Napriek zbrojnému embargu OSN pre Somálsko od roku 1992, možno jeho záujem pašovať zbrane do Somálska sledovať najmenej od roku 2003. Mana’a v roku 2003 ponúkal, že z východnej Európy odkúpi tisíce zbraní, pričom naznačil, že niektoré z nich plánuje predať v Somálsku.
(6)

Náhrady, ktoré sa uplatňujú v súčasnosti, sa stanovili v vykonávacie nariadenie Komisie (EÚ) č. 614/2011 (6). Vzhľadom na to, že by sa mali stanoviť nové náhrady, uvedené nariadenie by sa malo zrušiť.
(3)

Rada prostredníctvom rozhodnutia 2011/628/SZBP (4), ktorým sa mení a dopĺňa rozhodnutie 2011/273/SZBP, dosiahla dohodu o prijatí ďalších opatrení, predovšetkým zákazu investícií do ropného priemyslu a zaradenia ďalších subjektov do zoznamu, zákazu dodávky sýrskych bankoviek a mincí do Centrálnej banky Sýrie a o určitom prispôsobení opatrení na ochranu hospodárskych subjektov voči pohľadávkam v súvislosti s uplatňovaním sankcií.
(2)

V súlade s článkom 48 ods. 1 a 3 nariadenia (ES) č. 767/2008 Komisia určí dátum začatia prevádzky systému VIS v prvom regióne a dátum, od ktorého bude pre každý ďalší región povinný prenos všetkých údajov do VIS, a to: alfanumerických údajov, fotografií a daktyloskopických údajov. Už pred tým, ako sa stane prenos všetkých údajov pre daný región povinným, členské štáty môžu zhromažďovať a prenášať do VIS alfanumerické údaje, fotografie a prípadne aj daktyloskopické údaje v ktoromkoľvek mieste, keď oznámia Komisii, že uskutočnili technické a právne opatrenia, ktoré sú na to potrebné. V dôsledku toho môžu súčasne existovať tri situácie, pokiaľ ide o registráciu vo VIS:
(136)

Vzhľadom na uvedené skutočnosti by sa antidumpingové opatrenia uložené na dovoz bicyklov mali zachovať. V súlade s článkom 11 ods. 2 základného nariadenia by predĺženie opatrení po preskúmaní pred uplynutím platnosti spravidla platilo 5 rokov, pokiaľ neexistujú osobitné dôvody alebo okolnosti, ktoré by si vyžadovali kratšie obdobie.
(3)

Na hospodársky rok 2011/2012 by sa preto malo stanoviť nulové percento prijatia pre množstvá, o ktoré sa žiadalo od 3. októbra 2011 do 7. októbra 2011, a podávanie žiadostí o vývozné povolenia na cukor a izoglukózu by sa malo pozastaviť. Na hospodársky rok 2011/2012 by sa mali zamietnuť všetky žiadosti o vývozné povolenia na cukor a izoglukózu, ktoré boli podané 10., 11., 12., 13. a 14. októbra 2011,
2.

V časti 2 sa položka týkajúca sa Južnej Afriky nahrádza takto: „ZA-0 Južná Afrika (1) Celá krajina ZA-0 C C C A D D A C C A A D XXX ZA-2 Južná Afrika ZA-2 (1) XXX XXX XXX XXX D A XXX XXX XXX XXX XXX D XXX“
(11)

Je potrebné zhodnotiť účinnosť a operačné mechanizmy nariadenia (ES) č. 2006/2004 a podrobne preskúmať možné začlenenie ďalších právnych predpisov na ochranu záujmov spotrebiteľov do prílohy so zreteľom na možnú revíziu uvedeného nariadenia s cieľom poskytnúť verejným orgánom na vynucovanie právnych predpisov lepšie prostriedky na účinné odhaľovanie, vyšetrovanie a zastavenie alebo zákaz porušovania právnych predpisov, ktoré poškodzujú kolektívne záujmy spotrebiteľov v cezhraničných situáciách. V záujme uvedeného by Komisia mala čo najskôr a v každom prípade do konca roka 2014 predložiť Európskemu parlamentu a Rade správu, ku ktorej v prípade potreby pripojí legislatívny návrh,
(8)

K transparentnosti a zodpovednosti dohľadu nad bezpečnosťou by malo prispieť každoročné podávanie správ o dohľade príslušných orgánov nad bezpečnosťou. Takéto správy by sa mali adresovať Komisii, agentúre a členskému štátu, ktorý vymenoval alebo zriadil príslušný orgán. Okrem toho by sa každoročné správy o dohľade nad bezpečnosťou mali používať v kontexte regionálnej spolupráce, kontrol týkajúcich sa normalizácie podľa nariadenia (ES) č. 216/2008 a medzinárodného monitorovania dohľadu nad bezpečnosťou. V správach by mali byť zahrnuté relevantné informácie týkajúce sa monitorovania výkonnosti v oblasti bezpečnosti, informácie o dodržiavaní platných požiadaviek na regulovanie bezpečnosti organizáciami, nad ktorými sa vykonáva dohľad, o programe auditov regulácie bezpečnosti, preskúmaní bezpečnostných hľadísk, zmenách funkčných systémov realizovaných organizáciami podľa postupov schválených príslušným orgánom a o bezpečnostných smerniciach vydaných príslušným orgánom.
„Ibrahim Awwad Ibrahim Ali Al-Badri Al-Samarrai [alias a) Dr. Ibrahim ‘Awwad Ibrahim ’Ali al-Badri al-Samarrai’; b) Ibrahim ‘Awad Ibrahim al-Badri al-Samarrai; c) Ibrahim ‘Awad Ibrahim al-Samarra’i; d) Dr. Ibrahim Awwad Ibrahim al-Samarra’i;e) Abu Du’a; f) Abu Duaa’; g) Dr. Ibrahim; h) Abu Bakr al-Baghdadi al-Husayni al-Quraishi; i) Abu Bakr al-Baghdadi]. Titul: Dr. Adresa: Irak. Dátum narodenia: 1971. Miesto narodenia: Samarra, Irak. Štátna príslušnosť: Irak. Ďalšie informácie: a) vodca al-Káidy v Iraku; b) v súčasnosti usadený v Iraku; c) zodpovedný za vedenie a riadenie operácií AQI veľkého rozsahu; d) známy najmä pod svojím bojovým menom (Abu Du’a, Abu Duaa’). Dátum zaradenia do zoznamu podľa článku 2a ods. 4 písm. b): 5.10.2011.“
(5)

Z tohto dôvodu by schválenie uvedenej účinnej látky nemalo byť obnovené a mala by sa vypustiť z časti A prílohy k vykonávaciemu nariadeniu (EÚ) č. 540/2011 k dátumu, ku ktorému by jej schválenie bolo vypršalo, keby nebolo predĺžené smernicou 2010/77/ES.
(2)

Rada 2. septembra 2011 (3) prijala zmeny a doplnenia nariadenia (EÚ) č. 442/2011 s cieľom rozšíriť opatrenia proti Sýrii vrátane pridania ďalších kritérií pre zahrnutie do zoznamu a zavedenia zákazu nákupu, dovozu alebo prepravy ropy zo Sýrie. Rada 23. septembra 2011 (4) opätovne zmenila a doplnila nariadenie (EÚ) č. 442/2011 rozšírením opatrení voči Sýrii s cieľom zahrnúť zákaz investícií do ropného sektora, pridať ďalšie subjekty do zoznamu a zakázať dodávky sýrskych bankoviek a mincí do Sýrskej centrálnej banky.
(2)

Malik Noorzai (alias: a) Hajji Malik Noorzai, b) Hajji Malak Noorzai, c) Haji Malek Noorzai, d) Haji Maluk, e) Haji Aminullah). Hodnosť/titul: hadži. Dátum narodenia: a) 1957, b) 1960. Štátna príslušnosť: Afganistan. Ďalšie informácie: a) Finančník Talibanu. b) Vlastní podniky v Japonsku a často cestuje do Dubaja, Spojených arabských emirátov a Japonska. c) Od roku 2009 napomáhal aktivity Talibanu, a to aj prostredníctvom náboru osôb a poskytovania logistickej podpory. d) Pravdepodobne sa zdržiava v pohraničnej oblasti medzi Afganistanom a Pakistanom. e) Patrí ku kmeňu Nurzai. f) Brat Faizullaha Noorzaia Akhtara Mohammeda Miru Khana. Dátum označenia OSN: 4.10.2011. Ďalšie informácie zo súhrnu dôvodov zaradenia do zoznamu, ktoré poskytol sankčný výbor: Malik Noorzai je obchodník so sídlom v Pakistane, ktorý poskytuje finančnú podporu Talibanu. Malik a jeho brat Faizullah Noorzai Akhtar Mohammed Mira Khan (TI.M.153.11) investovali milióny dolárov do rôznych podnikov pre Taliban. Koncom roku 2008 predstavitelia Talibanu oslovili Malika ako obchodníka, cez ktorého môžu investovať finančné prostriedky. Minimálne od roku 2005 Malik aj osobne prispel desiatkami tisícov dolárov a rozdal státisíce dolárov Talibanu, z ktorých časť získal od darcov v oblasti Perzského zálivu a Pakistanu a časť boli jeho vlastné prostriedky. Malik tiež spravoval účet hawala v Pakistane, na ktorý dostával desiatky tisícov dolárov prevedených z Perzského zálivu každých niekoľko mesiacov na podporu aktivít Talibanu. Malik tiež napomáhal aktivity Talibanu. Do roku 2009 bol Malik 16 rokov hlavným správcom madrassy (náboženskej školy) v pohraničnej oblasti medzi Afganistanom a Pakistanom, ktorú Taliban používal na indoktrináciu a výcvik nových členov. Malik okrem iného zabezpečil finančné prostriedky na podporu madrassy. Malik spolu so svojím bratom zohrával úlohu aj v skladovaní vozidiel, ktoré mal Taliban použiť pri samovražedných útokoch, a pomáhal presúvať bojovníkov Talibanu po afganskej provincii Helmand. Malik vlastní podniky v Japonsku a často navštevuje Dubaj a Japonsko v obchodných záležitostiach. Už v roku 2005 vlastnil v Afganistane podnik na dovoz vozidiel, ktorý dovážal vozidlá z Dubaja a Japonska. Z Dubaja a Japonska dováža autá, súčiastky na autá a oblečenie pre svoje podniky, do ktorých investovali dvaja velitelia Talibanu. V polovici roku 2010 Malik a jeho brat zabezpečili odblokovanie stoviek nákladných kontajnerov údajne v hodnote miliónov dolárov, ktoré pakistanské orgány zhabali predtým toho roku, pretože sa domnievali, že príjemcovia sú spojení s terorizmom.
(5)

Náhrady, ktoré sa uplatňujú v súčasnosti, sa stanovili vo vykonávacom Komisie (EÚ) č. 714/2011 (3). Vzhľadom na to, že by sa mali stanoviť nové náhrady, uvedené nariadenie by sa malo zrušiť.
(5)

Náhrady, ktoré sa uplatňujú v súčasnosti, sa stanovili v vykonávacie nariadenie Komisie (EÚ) č. 710/2011 (4). Vzhľadom na to, že by sa mali stanoviť nové náhrady, uvedené nariadenie by sa malo zrušiť.
(8)

Náhrady, ktoré sa uplatňujú v súčasnosti, sa stanovili vo vykonávacom nariadení Komisie (EÚ) č. 713/2011 (3). Vzhľadom na to, že by sa mali stanoviť nové náhrady, uvedené nariadenie by sa malo zrušiť.
(5)

Náhrady, ktoré sa uplatňujú v súčasnosti, sa stanovili v vykonávacie nariadenie Komisie (EÚ) č. 946/2011 (4). Vzhľadom na to, že by sa mali stanoviť nové náhrady, uvedené nariadenie by sa malo zrušiť.
(4)

Súčasťou postupu pri zmene a doplnení zoznamov v prílohe VI k nariadeniu (ES) č. 194/2008 by malo byť oboznámenie označených fyzických alebo právnických osôb, subjektov alebo orgánov s dôvodmi ich zaradenia do zoznamu, aby mali možnosť vyjadriť sa. V prípade, že sa predložia pripomienky alebo zásadné nové dôkazy, by Rada mala na základe týchto pripomienok preskúmať svoje rozhodnutie a príslušne informovať dotknutú osobu, subjekt alebo orgán.
(4)

Vzhľadom na riziko zavlečenia slintačky a krívačky do Únie, spojené s dovozom čerstvého hovädzieho mäsa z Paraguaja, a z dôvodu chýbajúcich záruk umožňujúcich regionalizáciu Paraguaja, by takýto dovoz nemal byť naďalej povolený. Zápis týkajúci sa Paraguaja v časti 1 prílohy II k nariadeniu (EÚ) č. 206/2010 by sa preto mal zodpovedajúcim spôsobom zmeniť a doplniť.
SK Úradný vestník Európskej únie L 287/30

VYKONÁVACIE NARIADENIE KOMISIE (EÚ) č. 1111/2011

z 3. novembra 2011,

ktoré sa týka povolenia Lactobacillus plantarum (NCIMB 30236) ako kŕmnej doplnkovej látky pre všetky druhy zvierat

(Text s významom pre EHP)

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,

keďže:

(1) V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

(2) V súlade s článkom 7 nariadenia (ES) č. 1831/2003 bola predložená žiadosť o povolenie Lactobacillus plantarum (NCIMB 30236). K uvedenej žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

(3) Žiadosť sa týka povolenia Lactobacillus plantarum (NCIMB 30236) ako kŕmnej doplnkovej látky pre všetky druhy zvierat, ktorá sa má zaradiť do kategórie doplnkových látok „technologické doplnkové látky“.

(4) Európsky úrad pre bezpečnosť potravín (ďalej len „úrad“) dospel vo svojom stanovisku zo 14. júna 2011 (2) k záveru, že Lactobacillus plantarum (NCIMB 30236) nemá za navrhovaných podmienok používania nepriaznivý účinok na zdravie zvierat, zdravie ľudí ani na životné prostredie a že tento prípravok má potenciál zlepšiť produkciu siláže zo všetkých objemových krmív prostredníctvom zníženia pH a zvýšenia konzervácie sušiny a bielkovín. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metóde analýzy kŕmnych doplnkových látok v krmive, ktorú predložilo referenčné laboratórium zriadené nariadením (ES) č. 1831/2003.

(5) Z posúdenia Lactobacillus plantarum (NCIMB 30236) vyplýva, že podmienky na udelenie povolenia v zmysle článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

(6) Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

PRIJALA TOTO NARIADENIE:

Článok 1

Prípravok uvedený v prílohe, ktorý patrí do kategórie doplnkových látok „technologické doplnkové látky“ a do funkčnej skupiny „doplnkové látky do siláže“, sa za podmienok stanovených v uvedenej prílohe povoľuje ako doplnková látka vo výžive zvierat.

Článok 2

Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 3. novembra 2011 Za Komisiu predseda José Manuel BARROSO

(1) Ú. v. EÚ L 268, 18.10.2003, s. 29.

(2) EFSA Journal (Vestník EFSA) 2011; 9(6):2275.
(8)

Vzhľadom na dni pracovného voľna v roku 2012 a následné nepravidelné uverejňovanie Úradného vestníka Európskej únie je lehota od podávania žiadostí do dňa, keď sa povolenia majú vydávať, príliš krátka na to, aby sa zabezpečila riadna správa trhu. Toto časové obdobie by sa preto malo predĺžiť.
(2)

Vykonávacím nariadením Komisie (EÚ) č. 590/2011 (3) sa do prílohy III k nariadeniu (EÚ) č. 1235/2008 vložil nový text týkajúci sa Kanady. V bode „1. Kategórie produktov“ uvedeného textu sa nachádza chyba, keďže sa v ňom zavádza samostatné písmeno c) pre „krmivá“ ako jednu z kategórií produktov, zatiaľ čo je to jedno z možných použití „spracovaných poľnohospodárskych produktov“ uvedených v bode 1 písm. b) uvedeného textu.
10.

Leodomir Mugaragu [alias: a) Manzi Leon, b) Leo Manzi]. Dátum narodenia: a) 1954, b) 1953. Miesto narodenia: a) Kigali, Rwanda, b) Rushashi (Severná provincia), Rwanda. Funkcia: náčelník štábu FDLR-FOCA, zodpovedný za administratívu. Ďalšie informácie: a) podľa verejne dostupných a oficiálnych správ je Leodomir Mugaragu náčelníkom štábu vojenskej zložky Forces Combattantes Abucunguzi/Combatant Force for the Liberation of Rwanda (FOCA), ozbrojeného krídla FDLR; b) podľa oficiálnych správ je Mugaragu vyšším plánovacím dôstojníkom pre vojenské operácie FDLR vo východnej časti KDR; c) od júna 2011 usadený v ústredí FDLR v lese Kikoma, Bogoyi, Walikale, Severné Kivu. Dátum zaradenia do zoznamu uvedený v článku 5 ods. 1 písm. b): 23. 12. 2010.
3.

Článok 11 sa mení a dopĺňa takto: a) V odseku 1 sa prvý pododsek nahrádza takto: „1. Členské štáty zašlú Komisii zoznam uvedený v článku 9 ods. 1, ktorý v prípade potreby zahŕňa aj zoznam nimi vybraných vykonávacích subjektov, pokiaľ už tieto subjekty boli vybrané v súlade s článkom 8 ods. 3, ako aj kópiu každého programu. Predloží sa elektronickou aj klasickou poštou a Komisia ho dostane v prípade prvého predkladania programov do 30. novembra a v prípade druhého predkladania programov do 15. júna.“ b) Odsek 2 sa nahrádza takto: „2. Komisia informuje príslušné členské štáty v prípade prvého predkladania programov najneskôr 31. januára a v prípade druhého predkladania programov najneskôr 16. augusta, ak zistí úplný alebo čiastočný nesúlad predloženého programu: a) s pravidlami Únie alebo b) s usmerneniami, pokiaľ ide o vnútorný trh, alebo c) s kritériami uvedenými v článku 9 ods. 2, pokiaľ ide o tretie krajiny.“ c) V odseku 3 sa druhý pododsek nahrádza takto: „Komisia po overení upravených programov rozhodne o tom, ktoré programy môže spolufinancovať v súlade s postupom uvedeným v článku 16 ods. 2 nariadenia (ES) č. 3/2008, a to najneskôr do 30. apríla v prípade prvého prekladania programov a do 15. novembra v prípade druhého prekladania programov.“ d) Dopĺňa sa tento odsek 5: „5. Odchylne od odsekov 1, 2 a 3 sa na predkladanie programov v roku 2012 stanovujú tieto termíny: a) zoznam uvedený v odseku 1 predkladajú členské štáty tak, aby ho Komisia dostala najneskôr 15. februára 2012; b) Komisia zašle členským štátom informácie uvedené v odseku 2 do 26. apríla 2012 a c) Komisia najneskôr do 30. júna 2012 rozhodne o tom, ktoré programy môže spolufinancovať.“
1.

Článok 18 sa nahrádza takto: „Článok 18 Výnimky pre tranzit cez Lotyšsko, Litvu a Poľsko 1. Odchylne od článku 4 ods. 4 sa medzi hraničnými inšpekčnými stanicami v Lotyšku, Litve a Poľsku uvedenými v prílohe k rozhodnutiu Komisie 2009/821/ES (4) povoľuje tranzit zásielok mäsa, mletého mäsa a mechanicky separovaného mäsa z hydiny vrátane vtákov nadradu bežce a voľne žijúcej pernatej zveri, vajec a vaječných výrobkov a vajec bez obsahu špecifikovaných patogénov pochádzajúcich z Ruska a smerujúcich do Ruska priamo alebo cez inú tretiu krajinu cestnou alebo železničnou dopravou za predpokladu splnenia týchto podmienok: a) zásielka je úradným veterinárnym lekárom na hraničnej inšpekčnej stanici v mieste vstupu v Lotyšsku, Litve alebo Poľsku zapečatená pečaťou s poradovým číslom; b) sprievodné doklady k zásielke stanovené v článku 7 smernice 97/78/ES označí úradný veterinárny lekár na hraničnej inšpekčnej stanici vstupu v Lotyšsku, Litve alebo Poľsku na každej strane pečiatkou ‚LEN NA TRANZIT DO RUSKA CEZ EÚ‘; c) sú splnené procedurálne požiadavky stanovené v článku 11 smernice 97/78/ES; d) zásielka je na spoločnom veterinárnom vstupnom doklade vydanom úradným veterinárnym lekárom na hraničnej inšpekčnej stanici vstupu v Lotyšsku, Litve a Poľsku osvedčená za prípustnú na tranzit. 2. Odchylne od článku 4 ods. 4 sa povoľuje tranzit zásielok vajec a vaječných výrobkov pochádzajúcich z Bieloruska a smerujúcich na ruské územie Kaliningradu cestnou alebo železničnou dopravou medzi hraničnými inšpekčnými stanicami v Litve uvedenými v prílohe k rozhodnutiu 2009/821/ES, ak sú splnené tieto podmienky: a) zásielku na hraničnej inšpekčnej stanici vstupu v Litve zapečatí úradný veterinárny lekár pečaťou s poradovým číslom; b) sprievodné doklady k zásielke stanovené v článku 7 smernice 97/78/ES označí úradný veterinárny lekár na hraničnej inšpekčnej stanici vstupu v Litve na každej strane pečiatkou ‚LEN NA TRANZIT DO RUSKA CEZ LITVU‘; c) sú splnené procedurálne požiadavky stanovené v článku 11 smernice 97/78/ES; d) zásielka je na spoločnom veterinárnom vstupnom doklade vydanom úradným veterinárnym lekárom na hraničnej inšpekčnej stanici vstupu v Litve osvedčená za prípustnú na tranzit. 3. Zásielky uvedené v odsekoch 1 a 2 sa nesmú v rámci Únie vykladať ani uskladňovať podľa článku 12 ods. 4 alebo článku 13 smernice 97/78/ES. 4. Príslušný orgán vykonáva pravidelné audity s cieľom zabezpečiť, aby počet zásielok uvedených v odsekoch 1 a 2 a príslušné množstvá produktov opúšťajúcich Úniu zodpovedali počtu a množstvu, ktoré do Únie vstupujú.
(9)

Podľa EFSA by sa mohlo riziko zavlečenia parazita Echinococcus multilocularis do oblastí bez predchádzajúceho výskytu parazita zmierniť, keď budú psy z endemických oblastí ošetrované. S cieľom zabrániť opakovanej infekcii by sa takéto ošetrenie malo vykonať čo najskôr pred vstupom do oblastí bez výskytu uvedeného parazita. Je však nevyhnutné dodržať minimálnu dobu po ošetrení v trvaní 24 hodín, aby sa zabránilo šíreniu reziduálnych množstiev infekčných vajíčok do životného prostredia oblasti bez výskytu parazita.
(6)

Povolením toho, aby sa nepeňažné príspevky všetkých právnych subjektov zúčastňujúcich sa na činnostiach považovali za rovnocenné financovaniu, by sa uznalo členstvo výskumného zoskupenia a zlepšila by sa úroveň financovania, pričom by sa naďalej rešpektovala základná zásada rovnocennosti, ako aj potreba uplatňovať spravodlivé a vyvážené zníženie financovania vo vzťahu k rôznym druhom účastníkov.
(2)

V článku 7 ods. 2 nariadenia (ES) č. 1301/2006 sa ustanovuje, že v prípadoch, keď množstvá, ktoré sú predmetom žiadostí o licenciu, prekračujú množstvá dostupné na obdobie kvóty, mali by sa pre množstvá, ktoré sú predmetom jednotlivých žiadostí o licenciu, stanoviť alokačné koeficienty. Žiadosti o dovozné licencie predložené na základe článku 3 nariadenia (ES) č. 620/2009 v období od 1. do 7. novembra 2011 prekračujú dostupné množstvá. Preto by sa malo určiť, v akom rozsahu sa môžu vydávať dovozné licencie, a mal by sa stanoviť alokačný koeficient,